rejauldu/bengali-wikipedia huggingface dataset:
শফিক উদ্দিন আহমেদ হলেন মৌলভীবাজার জেলার, বড়লেখা উপজেলার ১নং বর্ণী ইউনিয়নের বর্ণী গ্রামের কৃতি সন্তান। পেশাদার জীবনে একজন চৌকস সেনা কর্মকর্তা ছিলেন। ১৯৭১ এর মহান মুক্তিযুদ্ধে মুক্তিবাহিনীতে অসামান্য বীরত্বের অবদানে বাংলাদেশ সরকার তাকে বীর প্রতীক খেতাবে সম্মানিত করে। মৃত্যুর পর থাকে বর্ণী কেন্দ্রীয় জামে মসজিদের পাশে সমাধিস্ত করা হয়।  আরও দেখুন  বীর প্রতীক  তথ্যসূত্র  বিষয়শ্রেণী:মৌলভীবাজার জেলার ব্যক্তি বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সুয্যে লিনাক্স এন্টারপ্রাইজ ডেস্কটপ (), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত।  সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ  অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি।  তথ্যসূত্র  বিষয়শ্রেণী:লিনাক্স ডিস্ট্রিবিউশন
মেরি ম্যাকে একজন আইরিশ-অস্ট্রেলীয় অভিনেত্রী ছিলেন। তিনি আয়ারল্যান্ডে জন্মগ্রহণ করেছিলেন এবং অ্যাবে থিয়েটার এবং লন্ডনে কাজ করেছেন। ১৯৫০-এর দশকে তিনি অস্ট্রেলিয়ায় চলে যান। সেখানে তিনি মঞ্চ, বেতার, টেলিভিশন এবং চলচ্চিত্রে কাজ করেন।  কল মি ম্যাডামের জন্য কোম্পানির সঙ্গে অস্ট্রেলিয়ায় পৌঁছান তিনি।   তিনি অনেক অস্ট্রেলিয়ান টিভি টক শোর আয়োজক।    তথ্যসূত্র    বহিঃসংযোগ    আইএমডিবি -তে মেরি ম্যাকে  অস্টেজে মেরি ম্যাকে বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত
কুমুদিনী বসু (১৮৭৮ – ১৯৪৩) ছিলেন একজন সাহিত্যিক এবং সমাজসেবক।   প্রাথমিক ও কর্মজীবন তিনি বেথুন কলেজ থেকে এফ.এ পরীক্ষায় প্রথম হওয়ার জন্য মুর্শিদাবাদের নবাব বেগম সাহেবার পদক পান। বি.এ পরীক্ষায় প্রথম হওয়ার জন্য প্রমীলা সুন্দরী স্বর্ণপদক এবং কলিকাতা বিশ্ববিদ্যালয় থেকে সমস্ত মহিলা ছাত্রীদের মধ্যে প্রথম হওয়ার জন্য পদ্মাবতী স্বর্ণপদক লাভ করেন। কুমুদিনী একজন সুলেখিকা ছিলেন। ১৯২১ সালে নারীদের ভোটাধিকার আন্দোলনে কুমুদিনী বসুর নেতৃত্বে গড়ে ওঠে ‘সারা বাংলা নারী ভোটাধিকার কমিটি। তাঁর উল্লেখযোগ্য গ্রন্থগুলি হলো, সাহিত্য-চিন্তা, শিখের বলিদান, পকপুঞ্জ, অমরেন্দ্র, জাহাঙ্গীরের আত্মজীবনী, মেরী কার্পেন্টার প্রভৃতি। তিনি 'সুপ্রভাত' এবং 'বঙ্গলক্ষ্মী' পত্রিকার সম্পাদিকা ছিলেন। তার লেখা 'শিখের বলিদান' অগ্নিযুগে যুবকদের মধ্যে সাড়া জাগিয়েছিল। সমাজসেবার কাজে কুমুদিনী পিতার ও তার অগ্রজ সুকুমার মিত্রের সহযোগী ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৪৪,  পতাকাবিদ্যা বিশেষজ্ঞ ও গবেষক শেখর চক্রবর্তীর মতে দেশের জাতীয় পতাকার প্রথম ডিজাইনার ছিলেন কুমুদিনী।  দেশাত্মবোধক গানের গায়িকা, শিক্ষাব্রতী ও লেখিকা বাসন্তী চক্রবর্তী (১৮৮৪-১৯৬৪) ছিলেন তার অনুজা।  সাহিত্যকর্ম  সাহিত্য-চিন্তা   শিখের বলিদান  পকপুঞ্জ  অমরেন্দ্র  জাহাঙ্গীরের আত্মজীবনী  মেরী কার্পেন্টার  বহিঃসংযোগ  বিষয়শ্রেণী:লেখক বিষয়শ্রেণী:বাঙালি লেখক বিষয়শ্রেণী:হিন্দু লেখক বিষয়শ্রেণী:১৮৭৮-এ জন্ম বিষয়শ্রেণী:১৯৪৩-এ মৃত্যু   তথ্যসূত্র
মোহাম্মদ ফজলুল করিম (২৭ মার্চ ১৯২৭-৯ জানুয়ারি ২০১৫) বাংলাদেশের আইনজীবী, রাজীতিবিদ ও সাবেক সাংসদ। তিনি ১৯৭০ সালের ও ১৯৭৩ সালের প্রথম জাতীয় সংসদের নির্বাচিত সংসদ সদস্য।   জন্ম ও প্রাথমিক জীবন  মোহাম্মদ ফজলুল করিম ২৭ মার্চ ১৯২৭ সালে তৎকালীন বৃহত্তর দিনাজপুরের ঠাকুরগাঁও মহকুমা বর্তমানে ঠাকুরগাঁও সদর উপজেলার রুহিয়া ইউনিয়নের কানিকশালগাঁও গ্রামে জন্ম গ্রহণ করেন। তার পিতা নইমউদ্দীন আহাম্মদ ও মাতা সতিজান নেসা।  ১৯৪৬ সালে তিনি ঠাকুরগাঁও সরকারি বালক উচ্চ বিদ্যালয় থেকে ম্যাট্রিক পাশ করে ১৯৫০ সালে কলকাতা ইসলামিয়া কলেজ থেকে বিএ পাস করেন। এর ঢাকা বিশ্ববিদ্যালয় ভর্তি হলেও পড়ালেখা শেষ না করে ঠাকুরগাঁওয়ে ফিরে রাজনীতিতে জড়িয়ে যান।   রাজনৈতিক ও কর্মজীবন  ফজলুল করিম ঠাকুরগাঁও জেলা আওয়ামী লীগের প্রাক্তন সভাপতি। তিনি ১৯৫২ সালের বাংলাভাষা আন্দোলনে সত্রিয় অংশগ্রহণ করেন।  ১৯৭০ ও ১৯৭৩ সালের নির্বাচনে ঠাকুরগাঁও সদর উপজেলা নিয়ে গঠিত অখণ্ড দিনাজপুর-৩ (বর্তমান ঠাকুরগাঁও-১) আসন থেকে বাংলাদেশ আওয়ামী লীগ থেকে নির্বাচিত সংসদ সদস্য ছিলেন। তিনি ১৯৭১ সালের ঠাকুরগাঁও এলাকার মুক্তিযুদ্ধের সংগ্রাম কমিটির আহবায়ক ছিলেন। ১৯৭৫ সালে তিনি অখণ্ড দিনাজপুর জেলা গভর্নর নিযুক্ত হন।   মৃত্যু  মোহাম্মদ ফজলুল করিম ৯ জানুয়ারি ২০১৫ সালে ঠাকুরগাঁওয়ে মৃত্যুবরণ করেন।   আরও দেখুন    প্রথম জাতীয় সংসদ সদস্যদের তালিকা   তথ্যসূত্র    বহিঃসংযোগ    প্রথম জাতীয় সংসদ সদস্যদের তালিকা -জাতীয় সংসদ  বিষয়শ্রেণী:১৯২৭-এ জন্ম বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:২০১৫-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ধর্মনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (পাঁচ বার)।।Sitting and Previous MLAs from ধর্মনগর বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪১,৫৮৮ জন, যার মধ্যে পুরুষ ভোটার ২০,৭১২ জন এবং নারী ভোটার ২০,৮৭৬ জন। ধর্মনগর বিধানসভা কেন্দ্রে ২০১৮ ভোটার লিঙ্গানুপাত ১,০০৮। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৮,৬১৭ জন যার মধ্যে পুরুষ ভোটার ১৯,৪৫৩ জন এবং নারী ভোটার ১৯,১৬৪ জন।   বিধানসভার সদস্য    নির্বাচন বিধায়কদল সময়কাল১৯৭২অমরেন্দ্র শর্মা১৯৭২-৮৮১৯৭৭১৯৮৩১৯৮৮কালীদাস দত্ত১৯৮৮-৯৩১৯৯৩অমিতাভ দত্ত১৯৯৩-২০০৮১৯৯৮২০০৩২০০৮বিশ্ববন্ধু সেন২০০৮-বর্তমান২০১৩২০১৮   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:উত্তর ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
মনসা ঘট নারী শক্তির প্রতীক। বাংলাদেশের বরিশালের মনসা ঘট খুবই বিখ্যাত। বর্তমানে দেশে ভাগের পরে কলকাতা সন্নিহিত অঞ্চলে শিল্পীরা এই ঘট তৈরি করেন। মনসা ঘট শিল্পী 'সুনিতা পাল' ও 'গুরুপদ পাল' বর্তমানে এই ঘট তৈরি করেন।  উপজীব্য thumb|পাঁচমুড়ার মনসা ঘট মানব সমজের গতি অর্থাৎ প্রবাহমানতার মাধ্যম হলো সৃষ্টি। এই মনসা ঘট হলো গর্ভবতী নারীর প্রতীক। যেখান থেকে প্রাণ সঞ্চার হয়ে মানব জীবন ক্রম বিবর্তনের মাধ্যমে এগিয়ে চলছে। মনসা ঘট যেমন গর্ভবতী নারীর প্রতীক তেমনই ফসলের উর্বরতার প্রতীক। যাকে প্রজনন শক্তির প্রতীক হিসাবে কল্পনা করা হয়েছে।  ইতিহাস thumb|পাঁচমুড়ার মনসা ঘট এই মনসা ঘটের উৎপত্তি অধুনা বাংলাদেশের বরিশাল জেলার দক্ষিণদাঁড়ি অঞ্চলে। পরে দেশ ভাগের পর এই শিল্পীরা পশ্চিমবঙ্গে চলে আসেন। বর্তমানে উত্তর ও দক্ষিণ চব্বিশ পরগনায় বসতি স্থাপন করে সেখানেই এই ঘট তৈরি করেন। এই ঘটের উপর সর্পদেবী মনসার প্রতিকৃতি অঙ্কন করা থাকে।  ধর্মীয় আচার শ্রাবণ সংক্রান্তির দিন এই মনসার ঘট স্থাপন করে পূজা করা হয়। কলকাতা ও তার সন্নিহিত অঞ্চলে এই মনসা ঘটের চল আছে।  তথ্যসূত্র  বহিঃসংযোগ  বিষয়শ্রেণী:বাংলার পুতুল বিষয়শ্রেণী:বাংলার মৃৎশিল্প বিষয়শ্রেণী:পশ্চিমবঙ্গের হস্তশিল্প বিষয়শ্রেণী:বাংলার লৌকিক শিল্প
থাম্ব|জন এল. ক্রফোর্ড জন লোভিক ক্রফোর্ড (মৃত্যু ২৪ জানুয়ারী, ১৯০২) ছিলেন একজন ডাক্তার, রাজ্যের বিধায়ক এবং ফ্লোরিডা সেক্রেটারি অফ স্টেট। ক্রফোর্ডভিল, ফ্লোরিডা তার জন্য নামকরণ করা হয়েছে।   তিনি জর্জিয়ার গ্রিন কাউন্টিতে জন্মগ্রহণ করেন।   ক্রফোর্ড ১৮৪৭ সালে ফ্লোরিডা হাউস অফ রিপ্রেজেন্টেটিভসে নির্বাচিত হন, ১৮৬৮ থেকে ১৮৮০ সালের মধ্যে বেশ কয়েকটি মেয়াদে ফ্লোরিডা স্টেট সেনেটে দায়িত্ব পালন করেন,  এবং ১৮৮১ থেকে ১৯০২ সালে তার মৃত্যুর আগ পর্যন্ত ফ্লোরিডা সেক্রেটারি অফ স্টেট হিসেবে দায়িত্ব পালন করেন। "Secretary of State Dead", The Tampa Tribune (January 25, 1902, p. 3. তার মৃত্যুর পর তার পুত্র  হেনরি ক্লে ক্রফোর্ডের স্থলাভিষিক্ত হন।    ১৮৪৮ সালে তিনি এলিজাবেথ ই. ওয়াকারকে বিয়ে করেছিলেন।    তথ্যসূত্র   বিষয়শ্রেণী:১৯০২-এ মৃত্যু বিষয়শ্রেণী:ফ্লোরিডার চিকিৎসক বিষয়শ্রেণী:ফ্লোরিডা অঙ্গরাজ্যের সচিব বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:১৯শ শতাব্দীর মার্কিন রাজনীতিবিদ
আব্দুল বারী বিন আওয়ায আস-সুবাইতী (আরবি : عبدالباري بن عوض الثبيتي) হলেন মদিনার মসজিদে নববীর একজন ইমাম ও খতিব ।  এবং মসজিদ আল হারামে তারাবিহের প্রাক্তন অতিথি ইমাম ছিলেন ।   জীবনী   জন্ম  আব্দুল বারী বিন আওয়ায আস-সুবাইতী ১৯৬০ সালে (১৩৮০ হিজরি) সৌদি আরবের মক্কায় জন্মগ্রহণ করেন।  শিক্ষা  শাইখ আব্দুল বারী আস সুবাইতী মক্কার স্কুলে প্রাথমিক শিক্ষা সম্পন্ন করেন । তিনিও অল্প বয়সেই কুরআন মুখস্থ করেছিলেন।  তিনি কিং আবদুল আজিজ বিশ্ববিদ্যালয় থেকে ১৯৮৪ সালে স্নাতক ডিগ্রি এবং ১৯৯৫ সালে শরিয়া আইনে স্নাতকোত্তর ডিগ্রি অর্জন করেন । এরপর তিনি মদীনা ইসলামী বিশ্ববিদ্যালয় থেকে ২০০১ সালে ফিকাহ (ইসলামিক আইনশাস্ত্র) বিষয়ে পিএইচডি ডিগ্রি অর্জন করেন ।  দুই পবিত্র মসজিদের ইমাম ও খতিব   মসজিদুল হারামে  আব্দুল বারী আস-সুবাইতী রমজান মাসে তারাবীহ নামাজের জন্য ১৯৯০ সালে মক্কার মসজিদ আল-হারামে ৪ বছরের জন্য ইমাম হিসাবে নিযুক্ত হন।   মসজিদে নববীতে  এরপর তিনি ১৯৯৪ সালে মদিনার মসজিদে নববীর ইমাম ও খতিব হিসেবে নিযুক্ত হন ।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মসজিদে নববীর ইমাম বিষয়শ্রেণী:ক্বারী বিষয়শ্রেণী:শাইখ বিষয়শ্রেণী:খতিব বিষয়শ্রেণী:মসজিদে নববীর খতিব বিষয়শ্রেণী:মদিনার ইমাম বিষয়শ্রেণী:কুরআনের হাফেজ বিষয়শ্রেণী:১৯৮০-এ জন্ম বিষয়শ্রেণী:সৌদি ইমাম বিষয়শ্রেণী:সৌদি মুসলিম বিষয়শ্রেণী:২১শ শতাব্দীর ইমাম
জন ওয়াইল্ডার টুকি (১৬ই জুন, ১৯১৫ - ২৬শে জুলাই, ২০০০) একজন মার্কিন পরিসংখ্যানবিদ।  তিনি নিউ বেডফোর্ড, ম্যাসাচুসেটস-এ জন্মগ্রহণ করেন। সাধারণত ১৯৫৮ সালে 'বিট' শব্দটি চালু করার জন্য কৃতিত্ব দেওয়া হয়।  জীবনী টুকি ব্রাউন বিশ্ববিদ্যালয় থেকে রসায়নে ১৯৩৬ সালে ব্যাচেলর অব আর্টস এবং ১৯৩৭ সালে মাস্টার অব সায়েন্স ডিগ্রী লাভ করেন। তিনি প্রিন্সটন বিশ্ববিদ্যালয় থেকে গণিতে পিএইচ ডি অর্জন করেন।   পুরস্কার ও সম্মাননা  ন্যাশনাল মেডেল অব সায়েন্স (১৯৭৩)  আইইইই মেডেল অব অনার (১৯৮২)  তথ্যসূত্র  বিষয়শ্রেণী:১৯১৫-এ জন্ম বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন পরিসংখ্যানবিদ বিষয়শ্রেণী:মার্কিন জাতীয় বিজ্ঞান পদকপ্রাপ্ত বিষয়শ্রেণী:এর্ডশ নম্বর ২ বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:২০০০-এ মৃত্যু বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:আইইইই মেডেল অব অনার বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:ম্যাসাচুসেটসের ব্যক্তি
ময়োকো আন্নো (安野 モヨコ, জন্ম ২৬ মার্চ, ১৯৭১ সাল) একজন জাপানি মাঙ্গা শিল্পী ওরফে মাঙ্গাকা। তিনি ফ্যাশন বিষয়ের উপর কিছু বই রচনা করেছেন। তার রচিত সুগার সুগার রুন  মাঙ্গাটি ২০০৫ সালে অনুষ্ঠিত কোডানশা মাঙ্গা পুরস্কার অনুষ্ঠানে শিশু বিভাগীয় পুরস্কারে সম্মানিত হয়েছে। ময়োকো আন্নো জনপ্রিয় জাপানি অ্যানিমেশন নিয়ন জেনেসিস এভাঞ্জেলিয়ন-এর পরিচালক হিদেয়াকি আন্নোর স্ত্রী। ময়োকো স্কুলে তৃতীয় শ্রেণিতে পড়ার সময় থেকেই একজন মাঙ্গা শিল্পী হওয়ার স্বপ্ন দেখেছিলেন।   কাজ  ময়োকো আন্নো ফ্যাশন জগৎ থেকে তার মাঙ্গা রচনার অনুপ্রেরণা গ্রহণ করেন। এই কারনেই তার রচনায় সূক্ষ্ম বিবরণের নিপুণ ব্যবহার লক্ষ্য করা যায়, যা তার সৃষ্টিকে নির্দিষ্ট শ্রোতাদের পরিধির মধ্যে আবদ্ধ না রেখে বৃহত্তর পাঠক শ্রেনীর কাছে জনপ্রিয় করে তুলেছে।  মায়োকো তার রচনায় চরিত্রগুলির গভীর মনস্তত্ত্বিক বিশ্লেষণ করেন।  তার মাঙ্গা এবং বইগুলি জাপানের তরুণীদের মধ্যে যথেষ্ট জনপ্রিয়তা অর্জন করেছে। ময়োকোর সবচেয়ে জনপ্রিয় মাঙ্গা হল সুগার সুগার রুনম যা স্থানীয় পত্রিকা নাকায়োশি -তে ধারাবাহিকভাবে প্রকাশিত হয়েছিল। এই মাঙ্গাটি প্রাথমিক বিদ্যালয়ে পঠনকারী তরুনীদের জীবনের গল্পের উপর ভিত্তি করে রচনা করা হয়েছিল। সম্প্রতি ওরিকন দ্বারা পরিগনিত এক গননায় তিনি মহিলাদের মধ্যে অষ্টম জনপ্রিয় মাঙ্গা শিল্পী হিসাবে স্থান পেয়েছেন। এছাড়াও মায়োক দেশব্যাপী সাধারণ মাঙ্গা শিল্পীদের জনপ্রয়তার নিরিখে তেরো নম্বরে স্থান পেয়েছেন। তার মাঙ্গা  হ্যাপি ম্যানিয়া -এর উপর ভিত্তি করে ১৯৯৮ সালে একটি টেলিভিশন ধারাবাহিক নির্মিত হয়।   ২০০৭ সালের অক্টোবরে তার রচিত মাঙ্গা হাতারাকি ম্যান প্রকাশিত হয়।[ তথ্যসূত্র প্রয়োজন ] ২০০৬ সালে ময়োকো আন্নো রচিত সাকুরান মাঙ্গার উপর ভিত্তি করে একটি চলচ্চিত্র নির্মিত হয়েছিল।  তার রচিত হ্যাপি ম্যানিয়া মাঙ্গার ত্রিশ লক্ষেরও বেশি কপি বিক্রি হয়েছিল।   জাপান সিঙ্কস নামক আঞ্চলিক সিনেমায় ময়োকো তার স্বামীর সাথে একটি অতিথি চরিত্রে অভিনয় করেছিলেন। সিনেমাটির পরিচালনা করেছিলেন জাপানের জনপ্রিয় পরিচালক শিনজি হিগুচি। শিনজি এবং ময়োকোর স্বামী হিদাকি আন্নো -এরা দুজনে একসাথে গেইনাক্স নামক সংস্থার প্রতিষ্ঠা করেন।   ২০০৮ সালে স্বাস্থ্যগত কারণে মায়োকো আন্নো তার কাজ থেকে অবসর নেন।  এই বিরতির সময় তিনি তার স্বামীর সাথে তার প্রাত্যহিক জীবনের কাহিনীকে বেশ কয়েকটি মাঙ্গার আকারে প্রকাশ করেছিলেন।   ২০২০ সালের অক্টোবরে ঘোষণা করা হয়েছিল যে মায়োকো আন্নোর মাঙ্গা মেমোয়ার্স অফ অ্যামোরাস জেন্টলম্যান -এর উপর ভিত্তি করে একটি সঙ্গীতধর্মী নাটক উপস্থাপনা করা হবে। এটিই হবে প্রথম জাপানি মাঙ্গা যা আমেরিকান সঙ্গীত নাটক শৈলীতে রূপান্তরিত করে পরিবেশনা করা হয়।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:জাপানি ভাষার লেখা থাকা নিবন্ধ
থাম্ব|294x294পিক্সেল| গাঢ় সবুজ পেইন্টটি বিল্ডিংয়ের পুরো প্রস্থকে বোঝায় কানাডার ব্রিটিশ কলম্বিয়ার ভ্যানকুভারের ৮-ওয়েস্ট পেন্ডার স্ট্রিটে অবস্থিত স্যাম কে ভবনটি গিনেস বুক অফ রেকর্ডস অনুসারে "বিশ্বের সবচেয়ে সংকীর্ণ বাণিজ্যিক ভবন"।  বাম|থাম্ব|300x300পিক্সেল| স্যাম কি বিল্ডিং এ কারারল এবং পেন্ডার স্ট্রিটস ভ্যানকুভারে থাম্ব|250x250পিক্সেল| ১৯১৭ সাল এর মানচিত্রটি বাজেয়াপ্ত হওয়ার আগে এবং পরে প্লটের মাত্রা দেখায়। অবশিষ্ট সম্পত্তিটিকে "বিএল অফ /" চিহ্নিত করা হয়েছে। স্যাম কে সংস্থার মালিক ও ভ্যাঙ্কুভার চীনা টাউনের অন্যতম ধনী ব্যবসায়ী মি চ্যাং টয় ১৯০৩ সালে স্ট্যান্ডার্ড-আকারের একটি লট কিনেছিলেন। তবে ১৯১২ সালে ভ্যাঙ্কুভার পেন্ডার স্ট্রিটকে প্রশস্ত করা হয় এবং সম্পত্তিটির উপরের স্থলভাগের ২৪ ফুট (—.৩ মিটার) বাজেয়াপ্ত করা হয়। চ্যাং টয়ের পাশের প্রতিবেশী তাকে তার বাকি জমি কেনার প্রস্তাব করে কিন্তু চ্যাং টয় তা প্রত্যাখ্যান করে। কেউ তাকে বাজি ধরেছিল যে সে জমিটি কোনও কিছুর জন্য ব্যবহার করতে পারবে না। তারই জের ধরে ১৯১৩ সালে, স্থপতি ব্রাউন এবং গিলাম ৪'১১" পরিমাপে সরু, ইস্পাত কাঠামোযুক্ত ভবনের নিচের তল (স্টোরফ্রন্ট থেকে বিল্ডিংয়ের পিছন দিকে) নকশা করেছিলেন। এর বেসমেন্টটি ফুটপাথের নিচের দিকে একটু প্রসারিত যাতে মূলত পাবলিক স্নানাগারগুলি স্থাপন করা হয়েছিল। এর নিচতলাটি অফিস এবং দোকানগুলির জন্য ব্যবহৃত হত এবং শীর্ষ তলাটি বাসস্থানগুলির জন্য ব্যবহৃত হত।Mellon, Steve. (May 30, 2004) Pittsburgh Post-Gazette Here in Downtown.  Section: Lifestyle; Page F9.  ভবনের ঐতিহাসিক সংস্কারটি সোরেন রাসমুসেন ডিজাইন করেছিলেন যা ১৯৮৬ সালে এটি সম্পন্ন হয়েছিল।City of Vancouver website - Heritage Walks এটি বর্তমানে পর্যটকদের আকর্ষণ এবং একটি বীমা অফিস।  গিনেস বুক অফ রেকর্ডস অনুসারে এই বিল্ডিংটিকে বিশ্বের সবচেয়ে সংকীর্ণ বাণিজ্যিক ভবন হিসাবে বিবেচনা করা হয় এবং রিপলিস বিলিভ অর নটে ও এর কথা উল্লেখিত হয়েছিল। তবে সাম্প্রতিক বছরগুলিতে পিটসবার্গের "স্কিনি বিল্ডিং" দ্বারা এই ভবনটিকে চ্যালেঞ্জ জানানো হয়েছে।O'Driscoll, Bill (August 29, 2007) Pittsburgh City Paper A unique Downtown art project holds its final show. Volume 17; Issue 35; Page 40. এই বিতর্কটি কেন্দ্র করে যে স্যাম কে বিল্ডিংয়ের প্রস্থ মেঝে থেকে তল পর্যন্ত পরিবর্তিত করা হয়। যা বিভিন্ন জায়গায় ৬ ফুট প্রশস্ত হয়। কিন্তু পিটসবার্গের "স্কিনি বিল্ডিং" সমস্ত মেঝেতে ৫ ফুট ২ ইঞ্চি চওড়া।   আরো দেখুন    স্পিট হাউস  স্কিনি হাউজ   তথ্যসূত্র   বিষয়শ্রেণী:১৯১৩-এ নির্মিত বাণিজ্যিক ভবন বিষয়শ্রেণী:ভ্যানকুভারের ভবন ও স্থাপনা বিষয়শ্রেণী:১৯১৩-এর ব্রিটিশ কলাম্বিয়া স্থাপনা
জয়কৃষ্ণপুর ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন। নবাবগঞ্জ উপজেলার প্রায় ১৬ কিঃ মিঃ পশ্চিমে অবস্থিত জয়কৃষ্ণপুর ইউনিয়ন।   আয়তন ও জনসংখ্যা  গ্রামের সংখ্যা: ২৯টি মৌজার সংখ্যা: ২০টি মোট জনসংখ্যা: ১৬,৪৮৬ জন ভোটার সংখ্যা: ৮,৭৭২ জন (পুরুষ- ৪,১১৮ জন এবং মহিলা- ৪,৬৫৪ জন)।   শিক্ষা  সাক্ষরতার হার: ৫১.১৬%। শিক্ষা প্রতিষ্ঠান: সরকারী প্রাথমিক বিদ্যালয়: ০৫টি বে-সরকারী প্রাথমিক বিদ্যালয়: ০৩টি উচ্চ বিদ্যালয়: ০১টি মাদ্রাসা/মক্তব: ১০টি কিন্ডার গার্ডেন স্কুল: ০৩টি।   দর্শনীয় স্থান  জয়কৃষ্ণপুর জমিদারবাড়ি: জয়কৃষ্ণপুর ইউনিয়ন পরিষদ হতে প্রায় ৫ কিঃ মিঃ উত্তর পূর্ব দিকে অবস্থিত ঐতিহ্যবাহী জয়কৃষ্ণপুর জমিদারবাড়ি। এখানে প্রায় ৩ একর জুড়ে একটি পুকুর। দুইশত বছর আগের পুরনো বিল্ডিং এর স্মৃতিচিহ্ন, একটি খেলার মাঠ,একটি ক্লাব ঘর (উদয়ন সংঘ),একটি শহীদ মিনার, শিবমন্দির, স্কুল, পাশেই ফাতেমা রানীর গীর্জা সব মিলিয়ে একটি ঐতিহাসিক প্রেক্ষাপট সৃষ্টি হয়েছে। বড় বড় গাছপালা পরিবেশকে আরও সুন্দর করে তুলেছে। পানিকাউর বটতলা: “জয়কৃষ্ণপুর মেলা”   জনপ্রতিনিধি  বর্তমান চেয়ারম্যান: দিলরুবা ইসলাম প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালতমিজদ্দিন আহমেদ১৯৫৮-১৯৭০কাশেম আলী দেওয়ান১৯৭১-১৯৭৯শফিউদ্দিন খান১৯৭৫-১৯৮২মোঃ হাফিজুর রহমান১৯৮৩-১৯৯২আব্দুল কাদের১৯৯৩-২০০৩ফরিদ আহাম্মদ২০০৪-২০১০ গ্রামসমূহের নাম আর ঘোষাইল, আশয়পুর, কঠুরী, কল্যানশ্রী, কেদারপুর, খাট বাজার, গজারিয়া, ঘোষাইল, চাড়াখালী, জয়কৃষ্ণপুর, তিতপালিয়া, ধোয়াইর, পানিকাউর, পূরব চক, বাটুইজুরি, বাটুই মুড়ি, বামুয়াহাটি, বালেংগা, বাহাদুরপুর, ব্রাহ্মন গ্রাম, বিলচরি, মঠবাড়ি, রাজাপুর, রাজাপুর নয়াডাঙ্গী, রায়পুর, শংকরদিয়া, শ্যামপুর, সোনাবাজু।   আরও দেখুন   ঢাকা জেলা  নবাবগঞ্জ উপজেলা   তথ্যসূত্র    বহিঃসংযোগ  ওয়েবসাইট   বিষয়শ্রেণী:নবাবগঞ্জ উপজেলার ইউনিয়ন
কৃষ্ণমোহন রেলওয়ে স্টেশন হল শিয়ালদহ–নামখানা লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার কৃষ্ণমোহন ও তার পার্শ্ববর্তী এলাকাগুলিতে রেল পরিষেবা প্রদান করে।  স্টেশন চত্বর প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এটি ১ নং রাজ্য সড়কের সাথে যুক্ত। এই স্টেশনে একটি সঠিক সংযোগ সড়ক আছে।  তথ্যসূত্র  বহিঃসংযোগ          বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮২-এ ভারতে প্রতিষ্ঠিত
হাঁদা ভোঁদা বিখ্যাত ভারতীয় বাঙালি কমিকস শিল্পী নারায়ণ দেবনাথের সৃষ্ট একটি বিখ্যাত কমিক স্ট্রিপের নাম। প্রায় পঞ্চাশ বছরেরও বেশি সময় ধরে (১৯৬২ থেকে) হাঁদা ভোঁদা প্রকাশ হয়ে চলেছে পশ্চিমবঙ্গের কলকাতা থেকে প্রকাশিত ছোটদের পত্রিকা শুকতারাতে।  th<center>হাঁদা,ভোঁদা আর পিসেমশাই<center>|alt=হাঁদা,ভোঁদা আর পিশেমশাই  বিবরণ হাঁদা ভোঁদা সমবয়সী দুই স্কুলের ছেলে। হাঁদা পাতলা আর ভোঁদা মোটা। দুজন দুজনকে জব্দ করার জন্য সবসময়েই ব্যস্ত। প্রায় সব কমিকসের শেষে হাঁদাই জব্দ হয়। এদের খুনসুটি আর দুষ্টুমির গল্প নিয়েই গত পঞ্চাশ বছরেও বেশি সময় ধরে চলছে এই সিরিজ। এছাড়াও আছেন হাঁদা আর ভোঁদার রাগী পিসেমশাই। আর শেষদিকের গল্পগুলিতে ভোঁদার প্রধান শাগরেদ হিসাবে বচা নামের একটি ছেলেকে পাওয়া যায়। হাঁদা ভোঁদার সব কমিকসই শুকতারাতে প্রথম বার প্রকাশিত হয়েছে। পরে এগুলি খণ্ডে খণ্ডে দেব সাহিত্য কুটির থেকে প্রকাশিত হয়েছে।  হাঁদা ভোঁদা নিয়ে টিভির জন্য অ্যানিমেশনও তৈরি হয়েছে।  গল্পসমূহ  অবোধ পড়োশী  ইয়োর ইয়োর কায়দা  উলের গোলা  কমিক্স ছিনতাই  কয়লা কাণ্ড  কাকতাড়ুয়া ভূত  কূট কৌশল  খ্যাঁটের লড়াই  গ্রাম্য ভূত  ঘুড়ির লড়াই  চালাকির ফল  ছদ্ম আবরণ  ডাকের ছাপ  ড্রাইভিং বোট  ডুব সাঁতার  ডুয়েল  ঢাকের বাদ্দি  দন্ত চিকিৎসা  দড়ি টানাটানি  নতুন মজা  পাল্টা লেঙ্গি  প্রাথমিক চিকিৎসা  প্যান কেক  ফুটবল ম্যাচ  বন্ধু ভূত  বর্ষসেরা  বড়দিনের কেক  ভূতের কাছে রাম নাম/রাম গান  ভূত দর্শন  ভূতুড়ে মাছ ভাজা/ভূত দর্শন   ভূতের হাত  বক্সিংয়ের টিকিট  বিপন্নের সংকেত  মালা কাহিনী  ম্যাজিকের খেলা  মিষ্টি ভক্ষণ প্রতিযোগিতা  যন্ত্রপাতি  যন্ত্র যন্ত্রনা  ল্যাসর লড়াই  লুকোচুরি  লুকোনো বিপদ  লৌহ বর্ম   শক্তির খেলা  সচল বিজ্ঞাপন  সাহায্য দান   সংকেত বার্তা  সুসময়/দুঃসময়  বাজনা বাদ্দি  প্রথম পুরস্কার   একটিং  শিরস্ত্রাণ  সুরের ধাক্কা   স্কুলনাটক  বুদ্ধির প্যাঁচ   জব্দকরা  বলভাগ   বুদ্ধির প্যাঁচ   বীভার কাহিনী   নয়াফ্যাসাদ   খেলনা ইঁট   যন্ত্রনির্মাণ   ক্লে পিজিয়ন   স্কুলফাঁকি   ঘন্টাবাঁধা   ছিনতাই রেজিমেন্ট   কর্মোদ্যম  ছাতাকাহিনী   নয়াভূমিকা  লুকোচুরি   নতুনমজা  জ্ঞানের গুঁতো  মজার মজা   ইচ্ছা পূরণ   ন্যাফথলিন বিভ্রাট   থটরিডিং  কালী পূজা  লেখা পড়া  কাষ্ঠকাহিনী  কেঁচোর টোপ  বন্ধু ভূত   সিনেমা দর্শন  তথ্যসূত্র  বিষয়শ্রেণী:বাংলা ভাষার কমিক বিষয়শ্রেণী:ভারতীয় কমিক বিষয়শ্রেণী:ভারতীয় বাংলা কমিক বিষয়শ্রেণী:নারায়ণ দেবনাথ বিষয়শ্রেণী:ভারতীয় কমিক শিরোনাম
জাতীয় সাংবিধানিক কমিটি (এনসিসি) হল যুক্তরাজ্যের লেবার পার্টির একটি ঊর্ধ্বতন অঙ্গ যা শৃঙ্খলার সাথে সম্পর্কিত। এটি লেবার পার্টি রুল বুকের ক্লজ ফোর: দ্বারা আচ্ছাদিত, যুক্তরাজ্যের লেবার পার্টির জন্য গভর্নিং ডকুমেন্ট। কমিটির প্রতিনিধিরা মোমেন্টামের ভাইস-চেয়ার অধ্যাপক সিসিল রাইটকে অন্তর্ভুক্ত করেছেন। নিয়োগ একটি গণতান্ত্রিক প্রক্রিয়া।   শৃঙ্খলা    ইহুদি বিরোধীতার অভিযোগ  ২০১৮ সালে প্রো-কর্বিন মোমেন্টাম ব্ল্যাক কননেক্সিয়ানস-এর একজন কর্মী, মার্ক ওয়েডসওয়ার্থকে লেবার পার্টি থেকে দলকে অসম্মানে আনার জন্য বহিষ্কার করা হয়েছিল। এই সিদ্ধান্তটি ৩০ জুন ২০১৬-এ তার এবং ইহুদি লেবার এমপি, রুথ স্মিথের মধ্যে একটি সংঘর্ষের সাথে সম্পর্কিত, যা লেবার পার্টিতে ইহুদি বিদ্বেষ এবং অন্যান্য ধরণের বর্ণবাদের অভিযোগে চক্রবর্তী তদন্ত প্রতিবেদন প্রকাশের সময়।  ২৫ এপ্রিল ২০১৮-এ লেবার পার্টিতে ওয়েডসওয়ার্থের ভবিষ্যৎ নিয়ে এনসিসি-এর প্রথম দিনের শুনানিতে, স্মিথকে লেবার পিয়ারদের  নিয়ে গিয়েছিলেন, যখন একটি দল ওয়াডসওয়ার্থের পক্ষে প্ল্যাকার্ড নিয়ে প্রতিবাদ করেছিল। ওয়াডসওয়ার্থের পক্ষে সাক্ষী ছিলেন দুই লেবার এমপি। ক্রিস উইলিয়ামসন ইহুদিবিরোধী অভিযোগ পরিচালনার বিষয়ে তার মতামত স্পষ্ট করেছেন। ক্লাইভ লুইস পরে অভিযোগ করেন যে ওয়াডসওয়ার্থের বিরুদ্ধে বর্ণবাদ ছিল। ২৭ এপ্রিল ২০১৮-এ, জাতীয় সাংবিধানিক কমিটি পক্ষপাতমূলক এবং ক্ষতিকারক আচরণ সহ প্রমাণিত দুটি অভিযোগ পেয়েছে, যা লেবার পার্টির রুল বুকের সদস্যপদ পদ্ধতির লঙ্ঘন। এনসিসি সিদ্ধান্ত নিয়েছে যে অনুমোদনটি সদস্যপদ থেকে বহিষ্কার হবে। ওয়াডসওয়ার্থের বহিষ্কারকে ইহুদি শ্রম আন্দোলন দ্বারা স্বাগত জানানো হয়। যখন ইহুদি ভয়েস ফর লেবার তাকে পুনর্বহাল করার আহ্বান জানিয়ে একটি প্রস্তাব পাস করে।  উইলিয়ামসন পরে আনুষ্ঠানিক তদন্ত এবং সাসপেনশনের সম্মুখীন হন।  শমী চক্রবর্তীর অনুসন্ধান এবং সুপারিশগুলির মধ্যে রয়েছে পার্টির শৃঙ্খলামূলক প্রক্রিয়ার উন্নতির জন্য পদ্ধতিগত নিয়মের পরিবর্তন এবং একটি অভিযোগ পদ্ধতি গ্রহণ ও প্রকাশনা।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর সংগঠন
ক্ষুদিরাম বসু পুসা স্টেশন হলো ভারতের অঙ্গরাজ্য বিহারের সমস্তিপুর জেলার দুই প্লাটফর্ম বিশিষ্ট একটি রেলওয়ে স্টেশন। এখান থেকে পাটনা বিমানবন্দর  এবং সমস্তিপুর জংশন থেকে  দূরত্বে অবস্থিত। সমুদ্রপৃষ্ঠ থেকে এর উচ্চতা  এবং এটি পূর্ব মধ্য রেলের, সোনপুর রেলওয়ে বিভাগের অন্তর্গত।   ইতিহাস  পূর্বে স্টেশনটির নাম ছিল ওয়াইনি রেলওয়ে স্টেশন।  পরে পুসায় ডঃ রাজেন্দ্র প্রসাদ কৃষি বিশ্ববিদ্যালয় প্রতিষ্ঠার পর এর নামকরণ করা হয় পুসা রোড ওয়াইনি। কয়েক বছর পর ওয়াইনির নাম  সরিয়ে দেওয়া হয় এবং দীর্ঘদিন শুধু পুসা রোড নামে পরিচিত ছিল। ক্ষুদিরাম বসু কিংসফোর্ডের গাড়িতে বোমা হামলার পর খালি পায়ে হেঁটে ২৫ কিমি (১৬ মাইল) দূরত্ব অতিক্রম করার পর তিনি স্টেশনে পৌঁছান। বোমাটি তার লক্ষ্যবস্তুতে সফলভাবে আঘাত করে এবং গাড়িটি বিস্ফোরিত হয়। যাইহোক, গাড়িটিতে কিংসফোর্ড ছিলেন না বরং ব্যারিস্টার প্রিঙ্গল কেনেডির স্ত্রী এবং কন্যা যাত্রা করছিলেন। এখানেই দুই সশস্ত্র কনস্টেবলের হাতে ধরা পড়েছিলেন পরে এই অপরাধের কারণে তার ফাঁসির আদেশ দেওয়া হয়। ১৯৯০-এর দশকের পর এই ঘটনা স্মরণে ও সর্বকনিষ্ঠ বাঙালি বিপ্লবী ক্ষুদিরাম বসুর সম্মানার্থে স্টেশনটির নামকরণ 'ক্ষুদিরাম বসু পুসা' করা হয়।   তথ্যসূত্র    বহিঃসংযোগ  KRBP/Khudiram B Pusa (2 PFs) Railway Station Map/Atlas - ইন্ডিয়া রেল ইনফো Khudiram Bose Pusa Railway Station in Panoramio  বিষয়শ্রেণী:সমস্তিপুর জেলার রেলওয়ে স্টেশন বিষয়শ্রেণী:সোনপুর রেলওয়ে বিভাগ বিষয়শ্রেণী:বিহারের রেলওয়ে স্টেশন
পুরাশ কানপুর হরিদাস নন্দী মহাবিদ্যালয় হল ভারতের পশ্চিমবঙ্গ রাজ্যের হাওড়া জেলার অন্তর্গত মুন্সিরহাটে অবস্থিত একটি স্নাতকস্তরীয় কলেজ। এটি ১৯৬৬ সালে প্রতিষ্ঠিত হয়। এই কলেজটি কলকাতা বিশ্ববিদ্যালয় কর্তৃক অনুমোদিত।  এই কলেজের বিভাগগুলি হল: বিজ্ঞান বিভাগ: রসায়ন, পদার্থবিদ্যা, গণিত, কম্পিউটার বিজ্ঞান, জীববিদ্যা ও প্রাণিবিদ্যা। কলা ও বাণিজ্য বিভাগ: বাংলা, ইংরেজি, ইতিহাস, রাষ্ট্রবিজ্ঞান, দর্শন ও বাণিজ্য।  পুরাশ কানপুর হরিদাস নন্দী মহাবিদ্যালয় বিশ্ববিদ্যালয় মঞ্জুরি কমিশন কর্তৃক স্বীকৃত। ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল এই কলেজকে খ গ্রেড দিয়েছে।  তথ্যসূত্র  বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:হাওড়া জেলার বিশ্ববিদ্যালয় ও কলেজ বিষয়শ্রেণী:১৯৬৬-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:হাওড়া জেলার বিশ্ববিদ্যালয়
আপনার ব্যবহারকারী পাতায় আপনার পছন্দসই কোড প্রবেশ করান।  ইউজারবক্স ব্যবহার না করে এই বিষয়শ্রেণীতে আপনার নাম যোগ করতে, আপনার ব্যবহারকারী পাতায় লিখুন, [[বিষয়শ্রেণী:হিন্দু উইকিপিডিয়ান|ব্যবহারকারী নাম]], পছন্দসই যে নাম আপনি তালিকায় প্রদর্শন করতে চান (যেমন, ডাকনাম বা আসল নাম)। নামহীন ব্যবহারকারীরদে "ব" উপবিষয়শ্রেণীর অধীন তালিকাভুক্ত করা হয়েছে।  বিষয়শ্রেণী:ধর্ম অনুযায়ী উইকিপিডিয়ান বিষয়শ্রেণী:দর্শন অনুযায়ী ব্যবহারকারী